Gemma Frisius = Rajnerus Frisius Gemma (1508-1555) neves matematika– majd orvosprofesszor. A térképészet terén (a földrajzi helyek ábrával való meghatározása stb.) különösen úttörőt alkotott, leghíresebb tanítványa maga Mercator [= Gerardi Mercatoris Atlas sive cosmographicae meditationes de fabrica mundi et fabricati figura. Amszterdam 1613. Bp. Egyetemi Könyvtár Ir Ge 110.] volt. 1540-ben megjelent Arithmeticae practicae methodus facilis… c. munkája a XVI-XVII. század legkedveltebb latin nyelvű iskolai matematika-tankönyve volt. Az ún. debreceni aritmetika is Gemma Frisius nevét viseli (Debrecen 1577. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 123, 186, 244.), de ennek a magyar iskolákban használatos – s bizonyára szerzőnk által is jól ismert – kézikönyvnek a matematikatörténeti kutatás szerint semmi köze Gemma Frisiushoz. Vö. Hárs János: A debreceni aritmetika. A legrégibb magyar matematikai munka teljes szövege, magyarázata és kritikája. Sárospatak 1938. 25-29, 34-37. és Bán: Apáczai [= Bán Imre: Apáczai Csere János. Bp. 19b8. Irodalomtörténeti Könyvtár 2.] 213.