A Man szigetéről elmondott mesés történetet – ezt a tipikusan kozmográfiai adatot – nem találjuk Münster [= Sebastian Münster: Cosmographia universalis lib. VI… Bázel 1550. Szegedi Somogyi Könyvtár Ge. 125.]nél, sem az Atlas minor [= Atlas minor Gerardi Mercator [= Gerardi Mercatoris Atlas sive cosmographicae meditationes de fabrica mundi et fabricati figura. Amszterdam 1613. Bp. Egyetemi Könyvtár Ir Ge 110.]is a I. Hondio plurimis aeneis tabulis auttus atque illustratus. Transl. Peter Offenbach. Frankfurt am Main 1609. Magyar Tudományos Akadémia Könyvtár Földr. Qu. 139.]ban, amely pedig még el is ítéli bevezetőjében az efféle hiedelmeket (4a): „etliche gantze vnd grosse Inseln auff dem Meer gantz ledig daher schwimmen”. Ortelius [= Abraham Ortelius: Theatrum orbis terrarum… Antverpen 1592. Bp. Egyetemi Könyvtár Ge. I. 113.] művének függelékeként külön tanulmány olvasható e tárgyról (GG6b): „De Mona druidum insula, antiquitati suae restituta.., epistola… Humfredi Lhuyd”, a keresett motívum nélkül. Mercator [= Gerardi Mercatoris Atlas sive cosmographicae meditationes de fabrica mundi et fabricati figura. Amszterdam 1613. Bp. Egyetemi Könyvtár Ir Ge 110.] sem ír hasonlót, azt az adatát pedig, mely szerint kerülete 60 angol mérföld (77.), nem értheti ennyire félre Csombor Márton. Békés Ágnes – aki ugyancsak hiába kereste e passzus forrását – megjegyzi (5.), hogy még Swift is iróniával szól Gulliver-jében a mozgó szigetekről.