Az oliwai klastrom alapításáról Csombor Márton téves adatot közöl, vagy legalábbis elírja az 1178-at 1378-nak. Az alapító I. Sambor fejedelem ugyanis az előbb említett évben adományozott itt a cisztercitáknak jelentékeny birtokot. A legenda szerint viszont Subislaw pomerániai fejedelem alapította. Vö. EVL [= Martona Csombora Podróz po Polsce. Tlumaczył Jan Slaski. Tłumaczenie zostało dokonane przy współpracy doktora Sándora Kovácsa. Przypisami opatrył Wacław Zawadzki. Varsó 1961.] 134. és Słownik I-II. [= Słownik geografii turystycznej Polski. Kom. red. Maria Irena Mileska, Jerzy Kondracki… Tom I-II. Varsó 1956-1959.] I. 193. Szepsi Csombor természetesen kölcsönzi valahonnan ismereteit, itt azonban nem Schütz [= Caspar Schütz: Historia rerum Prussicarum … Zerbst 1592. OSzK Ant. 389. (Ezt idézzük.) A D. Chytraeustól gondozott 2. kiad. (Lipcse 1599.) a Vatikáni Kvt-ban: Palatina 105. II. 184.]öt forgathatta, mert, az ugyan igen részletezően ír (13a) a kolostor születéséről, de a Subislawról szóló alapítási mesét mondja el. Szerinte Subislaw Sambor unokája volt, s 1170-ben alapította a zárdát; közli latin sírfeliratát is.