szent Dienes Temploma = az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 261. lapján már említett Saint-Denis-i bazilika. Ereklyéi közül a precíz Hentzner [= Pauli Hentzneri Itinerarium Germaniae, Galliae, Angliae, Italiae… Huic libro accessere nova hac editione I. Monita peregrinatoria… Nürnberg 1629. Sárospataki Könyvtár Q 420.] (162-163.) 43 fontosabbat ír le. Szathmári Király [= Szathmári Király Ádám Napló-Könyve 1711-1717 Esztendőkben. Kiad. Thaly Kálmán. Rákóczi Tár. I. köt. Bp. 1866. 235-396.] száz évvel később kétszer is elkísérte ide Rákóczit (323): „az holott is ő Felséghe az egész Clastromot, Templomot, az Királyok Temetőjét és az egész kincsét, ki is szent reliquiákbúl áll, s királyi ékességkbűl s drágakövekbűl áll” megnézte. Teleki József [= Teleki József Naplói. Kézirat. MTA Kvt K. 373/I-II.] leírása (II. 889a) még részletesebb és érdekesebb képet rajzol a híres építményről, ami „magában elég szép ugyan de nem igen Pompás, hanem a Királyok Mausoleumaival szép.” Az „Abbatia Kintsit” illetően szellemes iróniával ad hangot kétkedésének. Vö. még Sándor I. [= Sándor István: Egy külföldön utazó magyarnak jó barátjához küldetett levelei. Győr 1793.] 321-322.