Liszkai Bálint Havas László szerint (ItK [= Irodalomtörténeti Közlemények]1961. 372.) rokona lehetett Liszkai Pálnak, Csombor Mártonék varsói szállásadójának (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 23.). Danckába együtt érkeztek, s együtt iratkoztak be 1616 júniusában a gimnáziumba (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 53.). Ezt követően elvész szemünk elől. Egy Paulus B. Lizkainus szerepel a sárospataki rektorok és tanulók által írt latin versfüzér szerzői között az Exequiae principales [= Exequiarum Caeremonialium… Susannae Caroli… Libelli Duo… Exequiae Principales. Az az: Halotti Pompa… I-II. rész. Szerk. Bojthi Veres Gáspár. Gyulafehérvár 1624. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 539.] I. részében.