Franciscus Junius (1545-1602) heidelbergi és nem strasbourgi professzor volt. Ld. pl. Szenci Molnár adatát: Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 48, 55. Csombor Márton bizonyára Melchior Juniusszal (1545-1604) téveszti össze, aki valóban a strasbourgi gimnázium, majd 1574-től az akadémia tanári karát ékesítette. Retorikát adott elő, Sturm távozása után rektori tisztet is viselt. Hasonló nevű fia (1572-1613) 1602-től a jog tanára volt ugyancsak Strasbourgban. Szenci Molnár az idősb Junius keze alatt szerezte meg 1595 májusában a babérkoszorút. Vö. Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 11, 410-411.