A kikötői városrész nyüzsgő életéről már Baranyai Decsi [= Tardy Lajos: Baranyai Decsi Czimor János Hodoeporiconja /1587./ FK [= Filológiai Közlöny] 1965. 359-371.] megemlékezett (367.), s 1595-ben az a Fabian Klonovicz írt róla poémát, akiről ma a Zöld Hidat nevezik. Vö. EVL [= Martona Csombora Podróz po Polsce. Tlumaczył Jan Slaski. Tłumaczenie zostało dokonane przy współpracy doktora Sándora Kovácsa. Przypisami opatrył Wacław Zawadzki. Varsó 1961.] 120. Hogy szerzőnk eleven leírása saját élményeit örökíti meg, s hogy itt – a 66. lappal bezáróan – naplóját idézi, azt a pontos dátumra való utalás bizonyítja.