soha szeker bé nem megyen á városban = Hasonló megjegyzést olvashatunk Cseffei László 1627. nov. 20-i levelében Hamburg városáról: „Ennek a városnak házi téglából rakott mind, régi szentegyház formákra, úgy hogy ritka hely az, hol szekér járna udvarra, mert itt azféle nem igen szükség, minthogy csaknem minden utcákra bejöhetnek az nagy hajókkal is. A város felette bőnépű, igen nagy kereskedéssel él, hajóknak sokasága mindenkor az városban és az város környül… Az hajók az hol bejönnek az városban, olyan utcák mélyen vadnak be, hogy az víz bejöhessen. Az száraz utcák magasabbak vadnak, de szorosok. Az házaknak az utcára való oldala inkább mind ablak, hogy üvegháznak ítélhetné majd inkább az kívül néző; mindazonáltal szép házak vadnak.” Kiad. Beke Antal. TT [= Történelmi Tár] 1881. 194. Rotterdamról azt olvassuk az Europica Varietas-ban (176): „az szekereknek szabad bé menni az városban”.