Nem lehetetlen, hogy „amaz vitéz véghbéli Mágyarnak” történetét Szepsi Csombor valamely históriás énekből ismerte. A tisztesség a végvári etika egyik legfontosabb pillére. Tinódi így ír a vitézekről (Kapitán György bajviadalja): „Örülnek, vígadnak az nyereségnek, / Mentől inkáb annak tisztösségének.” Balassinak Tinódi énekével összecsengő híres versében is az áll (Eckhardt Balassi-kiad. [= Balassi Bálint Összes művei. I-II. köt. Összeáll. Eckhardt Sándor. Bp. 1951-1955.] I. 112): „Az jó hírért névért s az szép tisztességért ők mindent hátra hadnak.” Vö. még US [= Szepsi Csombor Márton: Vdvari Schola… Bártfa 1623. RMK I. 527.] 196.