Seneca [= L. Annaei Senecae tragoediae. Recensuit Rudolphus Peiper et Gustavus Richter. Lipcse 1867. –L. Annaei Senecae opera, quae supersunt. Recognovit… Fridericus Haase. III. vol. Lipcse 1872.] a nevelésére bízott Nero épülésére De clementia ad Neronem Caesarem címen írt erkölcstanító munkát. Prózai műveit már 1475-ben kiadták: később Erasmus és Justus Lipsius népszerűsítették, de Kálvin is megjelentette egyik művét 1532-ben, s épp a szóban forgót. Magyarországi hatásáról Turóczi-Trostler I-II. [= Turóczi-Trostler József: Magyar irodalom-világirodalom. I-II. köt. Bp. 1961.] II. 156-218.