Más. Amit a nagyhírű szerző úrnak a hálás megemlékezés kedvéért írt ide. Midőn az okosabb Jason hangos szóval és mérges fűvel legyőzte a veszedelmes bikákat és ravasz felesége segítségével a tűzokádó sárkányokat, jaj, futott a hős tengeren és sziklán, nem rémítette az üldöző zsarnok által támasztott ezer veszedelem, sem az engesztelhetetlen halál süvöltése, mígnem megszerezve a ragyogó gyapjat, hőstettek fényében tündökölve érkezik el napkeletről nyugatra, házi isteneihez, az iolcusi kikötőbe. Márton, Pallas tudományainak tudósa, megvizsgáltad a távoli partokat, a zúgó vizeket, felülmúltad az idegen népecskékről szóló dalokat. Végül győztesként köszöntve az istennők szent hajlékát, az aoni múzsák fonta koszorút nyújtja neked a lanton játszó Apolló. Kérem tehát, légy szerencsés, boldog, nesztori kort érj egészségben, s a világ késő vénsége után nyerd el az angyali koronát. Gönci Aszalós Mihály.