egy mesterséghes Fonteney = a jobb parti részen álló ún. La Samaritaine, az 1603 és 1608 között szerkesztett hidraulikus készülék. Bán I. [= Bán Imre: Szepsi Csombor Márton Párizsban. ItK [= Irodalomtörténeti Közlemények]1956. 263-269.] (266-267.) megjegyzi, hogy „a teológus Csombor nem ismerte fel a mozgó szobormechanizmusban Jézus és a szamáriai nő bibliai jelenetét.” Sándor I. [= Sándor István: Egy külföldön utazó magyarnak jó barátjához küldetett levelei. Győr 1793.] már felismerte (324): „Az Uj hidon a’ la Samaritaine nevü épület egy vizi gépellyel bir, melly által a’ Várasnak nagy darabja tsövekböl nyeri a’ vizet. A nevét a’ rajta le rajzolt képtől vette, a’ melly is Krisztusnak ama’ szamáriabéli Aszszonnyal való történetét mutatja a’ Jákob’ kútjánál.”