Tatai György tekintélyes kassai polgár, Bethlen Gábor híve, akit a fejedelem pl. a. városi tanáccsal szemben is pártfogolt, mert borait nem engedték be a városba. Vö. Kerekes: Bethlen Kassán [= Kerekes György: Bethlen Gábor fejedelem Kassán 1619-1629. Kassa 1943.] 115, 157. Ő lehet az a Tatai György, aki 1623-ban Monaki Zsófiával lép házasságra. Vö. Nagy Iván [= Nagy Iván: Magyarország családai… I-XIII. köt. Pest 1857-1868.] VII. 553. 1624-ben levelet vitt Bécsből Erdélybe a fejedelemnek. Ld. Radvánszky [= Udvartartás és számadáskönyvek. I. köt. Bethlen fejedelem udvartartása. Közli Radvánszky Béla. Bp. 1888.] 188. A Frölich [= Frölich Dávid: Medulla Geographiae Practicae… Bártfa 1639. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]II. 536.] Dávid emlékkönyvében olvasható bejegyzéséből kitetszőleg 1635. febr. 6-án még élt. Fennmaradt egy testvéreivel együtt írt levele, melyben édesanyja haláláról értesíti a városi tanácsot. (Kassa 1624. dec. 31. Kassa város Levéltár 6085/3.)