### 3.

# Könyvbejegyzés

### 1615

Szepsi Csombor az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 277. lapján hivatkozik Skarica Máténak Szegedi Kis István Theologiae sincerae loci communes c. könyve előszavaként megjelent Vita Stephani Szegedini c. életrajzára. Kovács József vizsgálódásai nyomán előkerült Szegedi Kis munkájának az a példánya (OSzK, az 1599-es bázeli kiadás egyik darabja: RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]III. 932.), amelyik Csombor Mártoné volt. Címlapján ezt olvassuk:

Ex Libris Marti

ni Czo[mbor]

Szepsi 1615.

A dátum azt jelzi, hogy Szepsi Csombor a könyvhöz már mint telkibányai skólamester jutott (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 3.). A későbbi possessorbejegyzések: Ex libr[is] Johannis T… A[nno] 1699 die 11 8br[is]: Francisci Tóth Papae Ar[no] 1813. Ez utóbbi Tóth Ferenc (1768-1844) pápai teológiaprofesszor, később református püspök. A címlap versóján – a Skarica Máténak Szegedit ábrázoló metszete alá nyomtatott köszöntő vers után – ez a kéziratos versike olvasható:

SZEGEDI GELEI és MARTONFALVI GYÖRGY

E Magyar Hazaban három Tündöklő Gyöngy

E két sor részlet Kabai Bodor Gellértnek Martonfalvi Györgyhöz intézett üdvözlő verséből (Sz. I. M. D. és a’ Debreczeni Collegium Professora… Czafolo Theologiaja… Debrecen 1676. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 1231.), melynek teljes szövegét Kerecsényi Dezső adta ki: Elvi kérdések a régi magyar irodalomban. Minerva 1923. 194.