### 2.

# Szakács Antal testamentuma

### 1607. máj. 22.

Erről az okmányról ugyancsak Kemény L. és Kovács J. [= Kovács József: Szepsi Czombor Márton. Diss. phil. Bp. 1957. Kézirat.] jelzései nyomán tudunk. Csombor Imre „Ludmani” utcai házával kapcsolatban megjegyzendő, hogy a kassai adófizetők 1633-ból fennmnaradt lajstroma (ld. Wick: Kassa [= Wick Béla: Kassa története és műemlékei. Kassa 1941.] 97.) az utca háztulajdonosai között is számontartja az Europica Varietas-ban szereplő Szabó Zsigmondot, Almási Istvánt, Titili Zsófiát és Melda Györgyöt. Kemény L. e dokumentum keletkezését 1608-ra teszi, holott 1607. május 22-én kelt. Erre az késztethette, hogy Csombor Márton 1607-ben Késmárkon tanult (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 374.), így nem lehetett – véli ő – egyidejűleg házitanító Kassán; hozzájárul ehhez, hogy – bár a szövegben 1607 áll (Kovács J. [= Kovács József: Szepsi Czombor Márton. Diss. phil. Bp. 1957. Kézirat.] 1604-et olvas) – külső felén későbbi kéztől 1608 Die 29. Maji Testamentum Antonij Szakács Nro 1mo jegyzet olvasható. Azt kell tehát feltennünk, hogy Csombor Márton mind Kassán, mind Késmárkon rövid időt töltött, mert 1609-ben már ismét Szepsiben találjuk. Az emlegetett Petris családra vonatkozóan több iratot is találtunk (Kassa város Levéltár Lad. DD Fasc. Petris Nr 1-5.), bennük azonban a Csomborokról nincs szó. Szakács Antal testamentumát (lelőhelye: Kassa város Levéltár AS [= Archív mesta Kosic. Archivum Secretum.]Lad. JJ Fasc. Szakáts Nr 1.) némi rövidítéssel közöljük:

„Anno 1607. Die 22 Maij

Az mÿ Nemeos es Tiztelendö bÿro Urúnk, Herczegh latuan eö kegme hÿriuel es Engedelmeból, Mÿ Kÿs Lukacz Urā, Dedessi Eöttweös Janos es Debreczenÿ Eőttweos Imreh, Voltonk Jelen, az szakacz Antal hazanal, Ennek okaert miuel hogÿ az megh Newezöth szakacz Antalnak utolso akarattiat es Testamentomatt megh halgatnak es az szerint megh Irnāk, Az Mint keouetkeznek Rend szerint.

En szakacz Antal . . . tezek az en jouaÿmrol, Illien Vallást:… Itt[em] Az meli szantho fold Az Cÿombor fiaÿnak leaninak, az kÿ az eö Reszekre Jutot Voltt Vöttem megh az harom Rést –F 68 d Meli ennekeom Saiatom, Az Marthō Deiak Resze Neköl, kÿ Zegedj Andras Vramnal Lakik: Itt[em] Cÿombor Imrehnek Voltanak foldeÿ, Melliet petris gÿorgÿnek, Veteot Vólt Zalagban, Mellÿet en szákacz Antal kÿ Valtottam F 45 d Meli fold Saijatom, meli foldek fekwznek az akazto hegÿ fele… Itt[em] Az Hostaton Uagion egÿ Maiorom, az Ludmani Vczan, kÿ uolt Cÿombor Imrehe, kinek ket Reszet Vöttem megh –F 45 d Az Cÿombor Imreh fiaitol, az felesegem Eöczeÿtol Battaÿtol, kÿre mint hogÿ pusta Volt koltottem –F 90 d Az Reszek Nekol, melj tezen –F 135 d Az felesegeöm Resze kÿweöl Ebbol fizessenek Melda gÿorgjne Azzoniomnak –F 40 d kÿre kett Darab foldem Vagÿon Zalagban, az szaraz patakban, az akaztho fa fele, Az Maradekat ozzak ket fele, felesegem Borbala, es gÿermekeom keözeöt: … Itt[em] Az Melj kett keötel földet, petris gÿorgjtol kÿ Valtottam –F 45 d Abbol az leaniomnak Annoknak hagiok fel keötelet, az tobbiuel felesegeom Borbala fizessen az Adossoknak…

Varasdj gÿorgÿel, Meszaros Thamás Vrammal, En szakacz Antal Vetottonk kolést wgÿ mint egÿ keobleott, Melj földnek az fele Enim az feleuel oztozannak, Varasdj Vram, es Meszaros Thamas Vram, az fel keöblöt az en Maradekimnak adgjak megh w kegmek az Magot.

Cassā, az Mint oda fel megh Vagÿon irua Die et A[nn]o.

Lucas Kÿs mpra Debreczenÿ Imreh mpra