A heidelbergi akadémiát I. Ruprecht pfalzi választófejedelem alapította 1386-ban. A XVI-XVII. század fordulóján, 1622-ig, Tilly zsoldosainak dúlásáig Heidelberg elsősorban egyeteme révén a kálvinista tudományosság egyik legfontosabb európai centruma volt. Elözönlik a magyar diákok is, s áradatukban érdekes csoportot képeznek a Csombor Márton által felsorolt „Magyar tanuló iffiak”. A bevezető tanulmányban jeleztük, hogy a névsor összeállításakor a Jubileus esztendei praed. [= Szenci Molnár Albert: Secularis Concio Evangelica; az az, Jubileus esztendei praedikatzo… Scultetus Abraham által… Oppenheim 1618. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 482. Sárospataki Könyvtár NN 675.] feküdhetett előtte, aminek ajánlásában (4a) – némileg eltérő sorrendben, s Udvarhelyi meg Lázári kivételével – mindeme nevek fellelhetők. Hogy Szepsi Csombor itt is Szenci Molnárt követi, mindenekelőtt a nevek és névalakok azonossága bizonyítja, s az a tény, hogy a Molnárnál is egymás mellett szereplő Muraközi Márton és Lévai Tamás – mindketten Rákóczi György alumnusai – az EV-ban is egymás után következnek. Az is a mester követésére vall, hogy Csombor Márton hasonlóképpen külön csoportba, a felsorolás végére rendezi Bethlen Gábor, illetve a Bethlen család alumnusait. Íme tehát a Molnár Albertnél szereplő diákok névsora (3b): „Michael Szepsi, alumnus Andreae Varanai Cassoviensis”. Vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 147.; (4a): „Michael Bélteki, alumnus Benedicti Lakatos Szepsiensis”. Vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 325.; „Michael Aszalos, alumnus Patris Thomae Aszalos”. Vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 7b; „Stephanus Szikszai [= Szikszai György: Mártirok’ oszlopa. Pozsony 1789.], alumnus Nicolai Boczkai”; (3b): „Franciseus Czepei, alumnus Illustris Steph. Bethlen”; Basilius Bodzasi[!], alumnus Francisci Rhedei filii patris homonymi”; (4a): „Franciscus Tornai, alumnus Thomae Debreceni Praefecti Tokaiensis”; „Thomas Levai, Martinus Muraközi alumni Magnif. Dn. Georg. Rakoci”; (3b): „Thomas Tiszabeczi, alumnus Ladislai Barkoci”; Caspar Boyti, Martinus Szilvási, Celsitudinis Tuae [ti. Bethlen Gáboré] alumni”; (4a): „Benedictus Szentkirályi, alumnus inclytae conjugis Stephani Bethlen”; (3a): „Matthias Berenyi, alumnus inclytiss. Conjugis Principis Transsylv.”