ó Pünkösd = valószínűleg valami helyi ünnep vagy szokás, amit Csombor Márton az ó naptár szerinti pünkösdi ünnepségnek hitt. Mivel utazóink máj. 31-én még csak a Beszkideken kelnek át, jún. 2-án pedig már Sandomierzban járnak, Lipnica Murowanán jún. 1-én mehettek keresztül, mely napra 1616-ban semmiféle ünnep sem esett. Pünkösd az új naptár szerint május 22-én, az ó naptár szerint máj. 19-én volt, amikor még Magyarországon tartózkodtak.