Németország rövid általános leírása (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 321-324.) is geográfiák, térképek adatait idézi, egyéni megfigyelésről csupán a ruházat jellemzésénél beszélhetnénk. A további – egyre kevesebb dátummal, eseménnyel teli, tehát hanyagabbul vezetett vagy kevéssé felhasznált – naplót szintén tarkítják itt-ott forrásművekből vett tudnivalók, főleg a nagyvárosok esetében. A németföldi utazás pontos kronológiai kereteiről mit sem tudunk. Említettük, hogy Csombor Márton jún. 15-én érkezett Strasbourgba, 19-én még itt volt, mert ekkor avatták az akadémia tagjává, ahogy ezt a közölt „ki nyomtatot iras” tanúsítja (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 332-333.). Tovább nem is nagyon maradhatott., mert a 335. lapon ezt mondja: sok levest evett meg itt, de „kevés nap alat”. Németországi tartózkodásáról ezután pontos dátumot nem árul el, csak az látszik valószínűnek, hogy Heidelbergben egy vasárnapot is eltöltött. Ekkor a vár templomában meghallgatta Abraham Scultetus „tanitását”, azaz prédikációját, s néhány sorral lejjebb megjegyzi: a Sz. Péter templomban „az mi nemzetünk minden Vasárnap praedicatiot halgat és teszen” (Europica Varietas [= Szepsi Csombor Márton: Evropica Varietas Kassa 1620. RMK [= Szabó Károly-Hellebrant Árpád: Régi magyar könyvtár I-III. köt. Bp. 1879-1898.]I. 500.] 344.). E két mozzanat valószínűsíti a heidelbergi tartózkodás vasárnapra tételét. Jún. 19. után az első vasárnap 24-re esett, Strasbourgból tehát 20-21-én kellett elindulnia, mert kétszeri éjszakázás után (Europica Varietas [= Szepsi Csombor Márton: Evropica Varietas Kassa 1620. RMK [= Szabó Károly-Hellebrant Árpád: Régi magyar könyvtár I-III. köt. Bp. 1879-1898.]I. 500.] 336, 339.) már Heidelbergbe is érkezett, számításunk szerint 22-23-án. Legfeljebb két-három napot tölthetett itt mindössze. Nürnbergben sem többet egykettőnél (Europica Varietas [= Szepsi Csombor Márton: Evropica Varietas Kassa 1620. RMK [= Szabó Károly-Hellebrant Árpád: Régi magyar könyvtár I-III. köt. Bp. 1879-1898.]I. 500.] 351-354.), s mert tudjuk, hogy németországi útja során még háromszor szállt meg (Europica Varietas [= Szepsi Csombor Márton: Evropica Varietas Kassa 1620. RMK [= Szabó Károly-Hellebrant Árpád: Régi magyar könyvtár I-III. köt. Bp. 1879-1898.]I. 500.] 346, 349, 357.), Möckmühlben pedig három napot időzött (Europica Varietas [= Szepsi Csombor Márton: Evropica Varietas Kassa 1620. RMK [= Szabó Károly-Hellebrant Árpád: Régi magyar könyvtár I-III. köt. Bp. 1879-1898.]I. 500.] 348.), azt kell mondanunk, hogy az ottani utazás Strasbourgtól számítva mintegy két hétre terjedt utazónk tehát júl. 4-7. körül lépett cseh földre.