Az angliai protestánsüldözés nem „Ez elöt mint egy negyuen esztendöuel”, hanem korábban, Véres Mária (1553-1558) uralkodása idején indult meg. Ő viszont nem volt „Scotiai Királyne”; Szepsi Csombor Stuart Mariával tévesztheti össze. Pedig az eseményekről – Sztárai Mihály Cranmerus-históriáját (RMKT XVII. 1-3. [= Régi magyar költők tára. XVII. század. I-III. köt. Szerk. Klaniczay Tibor és Stoll Béla. Bp. 1959-1961.] V. 241-262.) nem is számítva – már Szenci Molnár világosan beszámolt a Postilla Sculteticában (1080): ,Anglia országban soc fö tudos emberec, Püspökec és Ersekekis, az Maria királné alatt vitettenec az tüzre, az kic az gyalazatos halált czudalatos lelki bátorsággal és az hitben valo álhatatossággal megszenvedtec…” stb. Vö. még Apácai [= Apácai Csere János: Magyar Encyclopaedia. Bev. és sajtó alá rend. Bán Imre. A jegyzeteket összeáll. Gyenis Vilmos. Bp. 1959. Magyar Klasszikusok.] 324.