Sz. Thamas Püspök = Thomas Becket (1118-1170), II. Henrik kancellárja, majd canterbury-i érsek. Szembefordult a pápai befolyás ellen küzdő királlyal, akinek három vitéze (William de Tracy, Reginald Fitzurse és Richard le Breton – kőszobraik a templom előcsarnokában) az oltár előtt gyilkolta meg. 1173-ban avatták szentté. A XIII. század elején már nálunk is virágzó kultusza volt. Példája a Jubileus esztendei praed. [= Szenci Molnár Albert: Secularis Concio Evangelica; az az, Jubileus esztendei praedikatzo… Scultetus Abraham által… Oppenheim 1618. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 482. Sárospataki Könyvtár NN 675.]-ban is felbukkan (20): „Beccet Thamas, egynéhai Ersec Anglia országban, az ackoron regnálo királt Angliában olly igen nyomorgatta, hogy egykor busultában, asztalánál â kiral’ minden ö szolgait, ha mellyeckel valaha mi jót tött, átoc alatt köteleszte, hogy az Ersecen ö erötte boszszut állanánac: Ez intés után négyen elmentec, és megöltéc az Erseket. De elég drágán esett az királynac, mert egy klastromban az Baratockal érössen meg kellett magát veszszöztetni, hogy az Pápánac ismet kegyelmében jarhasson.” Vö. még Vásárhelyi G. 657.